九方輸入法

九方輸入法係由香港嘅九方科技控股有限公司發明嘅一種中文字形輸入法。特點係淨用鍵盤右邊9個數字鍵，每個字只需輸入三個碼就可以揀，係一種幾易學嘅輸入法，速度亦都同速成差唔多，但因為要額外下載試用版或者畀錢買呢套軟件，響辦公室裏面唔常用。

歷史 
呢個輸入法係響1995年由香港劇作家同發明家梁立人，同埋香港首屆十大傑出數碼青年劉文建發明。

輸入方法 
輸入方法分為以下四種，有字形輸入法，一般數字輸入，拼音輸入法，筆劃輸入法，呢幾種輸入方法係可以交替使用。

以下嘅輸入法只啱九方輸入法 XP 用，其他版本嘅輸入方法可能有出入。

筆劃輸入法 
筆劃輸入法係由橫、豎、撇、點、折五種基本筆劃同二十四個輔助部件組成。

字形輸入法 
字形輸入法係將所有中文字字首嘅九種特徵，依據字嘅字首特徵同相應部件，就可以完成輸入。

普及程度 
響香港，皆因九方輸入法係收費軟件，Windows又冇得送，所以冇其他主流輸入法咁普及。不過，因為九方輸入法易過倉頡輸入法同速成輸入法，而且有免費版畀學生下載，所以好多學校都會先教九方，再教倉頡同埋速成。而且，九方淨用九個數字，所以有啲手提電話都內置咗。

連出去 
 九方網頁

中文輸入法